
Par ērču encefalīta monitoringu savvaļas atgremotājiem 2024. gadā 

Pamatojoties uz Eiropas Savienības līdzfinansētā projekta “One Health 4 Surveillance” (Granta līguma nr. 101132473) nosacījumiem un Veterinārmedicīnas likuma 4.panta otrās daļas 2.punktu, lai veiktu ērču encefalīta mērķtiecīgu monitoringu savvaļas atgremotājiem, nosaku:
1. Pārtikas un veterinārā dienesta teritoriālo struktūrvienību (turpmāk – PVD TSV) vadītājiem:
1.1. organizēt asins paraugu noņemšanu nomedītajiem savvaļas atgremotājiem (briežu dzimtas dzīvniekiem) saskaņā ar rīkojuma pielikumā noteikto apjomu un iesūtīšanu Pārtikas drošības, dzīvnieku veselības un vides zinātniskajā institūtā „BIOR” (turpmāk – ZI “BIOR”) ērču encefalīta seroloģiskajai izmeklēšanai ; 
1.2. informēt Valsts meža dienesta virsmežniecības un mednieku kolektīvus par rīkojumu līdz 2024.gada 16.augustam, kā arī nodrošināt tos ar nepieciešamajiem materiāliem asins paraugu noņemšanai.
2. Rīkojums stājas spēkā ar parakstīšanas brīdi un ir spēkā līdz š.g. 15.decembrim.
3. Kontroli par rīkojuma izpildi uzdodu PVD Veterinārās uzraudzības departamenta direktora vietniekam.

Pielikumā: 
1. pielikums “Asins paraugu skaits ērču encefalīta seroloģiskajai izmeklēšanai 2024. gadā" uz 1 lp.
1. pielikums paraugs „BIOR paraugu pavadraksts Nr.2” aizpildīšanai uz 1 lp.


Valsts galvenais pārtikas 
un veterinārais inspektors                                                                                      M. Balodis

